### Beslutning

Godkendt.

Afbud: Marius Lauritsen

### Sagsfremstilling

## Resume og sagens baggrund

Kalundborg Forsyning har anmodet om en forlængelse af fristen for foreløbige tilsagn fra forbrugerne til deres varmeprojekt for Gørlev og Kirke Helsinge. Kommunalbestyrelsen godkendte projektet den 29. maj 2024, og forsyningsselskabet ønsker nu at forlænge fristen for forbrugertilsagn til den 31. oktober 2024.

## Indstillinger

Direktøren indstiller at Kalundborg Forsynings anmodning om en fristforlængelse for foreløbige tilsagn fra forbrugerne imødekommes.

## Behandling

Teknik- og Miljøudvalget.

## Sagsfremstilling

Kommunalbestyrelsen godkendte den 29. maj 2024 [adresse] varmeprojekt for Gørlev og Kirke Helsinge.

Med godkendelsen kan Kalundborg Forsyning nu arbejde videre med at etablere fjernvarme i de to byer. For at projektet kan gennemføres, skal både anlægsøkonomien og antallet af tilsluttede forbrugere være på plads.

Når et forsyningsselskab får tilladelse til at forsyne et område, skal de levere varme til alle ejendomme, der ønsker det. Forsyningen kan udskydes af økonomiske grunde, men kun op til fem år efter projektets godkendelse. Hvis forsyningen ikke er på plads inden for fem år, skal der laves et nyt projekt eller projektet kan annulleres (jf. §8 i projektbekendtgørelsen nr. 697 af 06/06/2023).

[adresse] har i deres henvendelse (Bilag 1) indstiller til at forlænge fristen for forbrugernes foreløbige tilsagn til den 31. oktober 2024.

Ændringen af fristen for foreløbige tilsagn påvirker ikke de oprindelige forudsætninger i varmeprojektet eller den femårige tidsfrist fra den 29. maj 2024.

Administrationen anbefaler derfor, at Udvalg for teknik og miljø godkender Kalundborg Forsynings anmodning om fristforlængelse.

Det bemærkes, at forbrugernes mulighed for at få statslig støtte til en varmepumpe afhænger af, at deres hus ikke ligger i et område med fjernvarme eller planlagt fjernvarme. Derfor skal kommunalbestyrelsen beslutte at aflyse den strategiske varmeplan for Gørlev og Kirke Helsinge, hvis forbrugerne skal have mulighed for at søge statslig støtte til en varmepumpe.

## Økonomiske konsekvenser

Ingen.